МҰХАМЕДИҰЛЫ ИСА ПАЙҒАМБАР ЖАЙЛЫ ФИЛЬМ ТҮСІРЕДІ
"МҰХАМЕДИҰЛЫ ИСА ПАЙҒАМБАР ЖАЙЛЫ ФИЛЬМ ТҮСІРЕДІ" | "https://abai.kz/post/42338"
TITLE: МҰХАМЕДИҰЛЫ ИСА ПАЙҒАМБАР ЖАЙЛЫ ФИЛЬМ ТҮСІРЕДІ
URL: https://abai.kz/post/42338
META: "МҰХАМЕДИҰЛЫ ИСА ПАЙҒАМБАР ЖАЙЛЫ ФИЛЬМ ТҮСІРЕДІ" | "https://abai.kz/post/42338"
DATE: 09.02.2016
AUTHOR(s): Абай-Ақпарат
TOTAL WORDS: 188
TEXT: ҚР Мәдениет және спорт министрлігі британдық «SUPERB FILMS CORPORATION LIMITED» кинокомпаниясымен бірігіп, Иса пайғамбар жайында екі деректі фильм және Шыңғыс хан туралы көркем фильм түсірмекші. Бұл туралы министрліктің баспасөз қызметі мәлімдеп отыр, - деп жазады sn.kz сайты. Кеше министр Арыстанбек Мұхамедиұлы мен ұлыбританиялық компанияның басшысы Кент Волвин және Қазақ ғылыми-зерттеу мәдениет институты арасында үшжақты келісімге қол қойылып, осы келісім аясында бірнеше жоба жүзеге асатын болды. Атап айтар болсақ, 2016 және 2017 жылдары тараптар бірлесе «We will rock you» мюзиклын түсіруді жоспарлап отыр. Сонымен қатар, Қазақстан аумағында «Шыңғыс хан» атауымен көркем фильм және Иса пайғамбар жайында екі бөлімді деректі фильм түсірмекші. Соңғысы елдегі конфессияаралық татулықты нығайтуға негізделген дейді А.Мұхамедиұлы. Бүгінде 100-ден астам фильм түсіріп үлгерген Кент Волвин қазақстандық кинематографияға қызығушылық танытып отырғанын жеткізді. Атап айтқанда, кино маманы біздің елде Шыңғыс ханның жас кезін баяндайтын көркем фильмнің түсірілімін қолға аламын деп құлшынып отыр. Ал, былтыр көрерменге жол тартуы тиіс болған Қазақ хандығы туралы көпсериалы фильмнің тағдыры әлі күнге дейін белгісіз күйде. Жоба режиссері мен продюсері қаржының тапшылығынан түсірілім жұмыстарының кешеуілдеп жатқанын бұған дейін айтқан болатын. Тіпті, олар БАҚ-тардың біріне берген сұхбатында тарихи туындының қарызға түсіріліп жатқандығын да жайып салды. Abai.kz
